**Výzva na predloženie ponuky.**

V Prešove dňa 01.03.2017 Uchádzač/Záujemca

Vec: **Výzva na predloženie ponuky**

MEBAPO s.r.o., Slovenská 13371/30, 080 01 Prešov ako verejný obstarávateľ v zmysle § 8 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“) Vás žiadame o predloženie ponuky na nižšie špecifikovaný predmet zákazky pod názvom: **“Marketingové aktivity”**

**Predmet obstarávania bude financovaný:**

Predmet zákazky bude spolufinancovaný z Operačného programu Výskum a inovácie

1. **Opis predmetu zákazky:**

|  |  |  |  |
| --- | --- | --- | --- |
| **Logický celok – Marketingové aktivity** | | | |
| **P. č.** | **Názov položky** | **Požadované parameter** | **Počet** |
| 1. | Návrh obchodnej značky a loga produktu | V cenovej ponuke požadujeme oceniť:   * návrh obchodnej značky, resp. mena a loga produktu, oblasť: rýchloobrátkový tovar (FMCG) - 5 návrhov * finalizácia vybraného návrhu * vrátane design manuálu a otvorených dát | 1 ks |
| 2. | Vytvorenie dizajnu obalu produktu | V cenovej ponuke požadujeme oceniť:   * návrhy dizajnu obalu - 5 návrhov * finalizácia vybraného návrhu) * podklady pre tlač (DTP) * poskytnutie otvorených dát | 1 ks |
| 3. | Internetová stránka a jej uvedenie do prevádzky | V cenovej ponuke požadujeme oceniť:   * vytvorenie informačnej a ecommerce responzívnej internetovej stránky * 2 jazykové mutácie (slovenský jazyk, poľský jazyk) * dizajn stránky (3 návrhy a finalizácia vybraného návrhu) * programovanie webovej stránky * minimálne požiadavky na menu: o nás, produkty, fotogaléria a videogaléria, kontakt, objednávkový formulár a platobná brána, odoberanie newslettera, prelinky na sociálne médiá * web s možnosťou editácie cez CMS * zaškolenie 2 osôb na administráciu v CMS * základné nastavenie SEO * funkčnosť webu na najpoužívanejších prehliadačoch (Mozilla, Safari, Internet Explorer, Google Chrome) * responzívny web aj mobilná verzia, * hosting na 1 rok s podmienkou prevedenia práv, * pravidelná mesačná aktualizácia a zálohovanie obsahu webu po dobu 1 roka * maximálne 15 fotografií z fotobanky vrátane licencie | 1 ks |
| 4. | Vizitky | V cenovej ponuke požadujeme oceniť:   * 3 návrhy grafiky a finalizácia vybraného návrhu vizitky * dve jazykové mutácie * DTP * tlač vizitiek * formát A5 (85x50 mm), orez * plnofarebná obojstranná tlač (4/4 cmyk), * prírodný papier, 250 - 270 g/m * tlač: ofset | 500 ks |
| 5. | Infoleták | V cenovej ponuke požadujeme oceniť:   * 3 návrhy grafiky a finalizácia vybraného návrhu * rozmer A4 na A5, 1 lom * maximálne 6 obrázkov z fotobanky vrátane licencie * poskytnutie otvorených dát * copywriting (texty) vrátane jazykovej korektúry, v slovenskom jazyku * 3 normo strany textu * tlač letákov * rozmer A4, 1 lom * plnofarebná obojstranná tlač (4/4), CMYK, * obojstranne matný natieraný papier 115g/m2 | 7000 ks |
| 6. | Produktové video v slovenskom jazyku a s poľskými titulkami | V cenovej ponuke požadujeme oceniť:   * produkcia videa na základe dodaného opisu produktu * post produkcia * výstupný formát mp4 * určené na webovú stránku * dĺžka 1:30 min. * hudba s licenciou * sprievodný text v slovenskom jazyku * druhá verzia videa v slovenskom jazyku s titulkami v poľskom jazyku | 1 ks |
| 7. | PR články a ich umiestnenie na internete | V cenovej ponuke požadujeme oceniť:   * napísanie PR článku v súlade s pravidlami SEO na základe zadania a poskytnutých kľúčových slov a persón * 2 normo strany textu * umiestnenie PR článku na blogu slovenského food blogera * vrátanie 2 spätných odkazov (URL linky) | 15 ks |

1. Typ zmluvy, ktorá bude výsledkom verejného obstarávania: Zmluva o dielo
2. **Predpokladaná hodnota zákazky: 13 962,50 EUR bez DPH**

**Lehoty na dodanie alebo dokončenie predmetu zákazky alebo trvanie zmluvy:**

Zhotoviteľ odovzdá celé Dielo najneskôr do 3 mesiacov odo dňa začatia vykonávania

Diela.

1. **Súťažné podklady k výzve na predloženie cenovej ponuky:** súčasťou Výzvy je návrh Zmluvy o dielo
2. **Lehota na predloženie ponuky: 13.03.2017 do 10:00 hod.**
3. **Spôsob predloženia ponuky: Uchádzač predloží ponuku osobne alebo poštou na adresu: Ing. Dagmar Melotíková, Staničná 898/6, 924 01 Galanta**

Dátum poštovej pečiatky nie je rozhodujúci. Po uplynutí lehoty na predkladanie ponúk nie je možné predložené ponuky odvolať. Ponuky po predložení nemožno meniť ani dopĺňať. Po uplynutí lehoty na predkladanie ponúk je zmena alebo doplnenie ponuky vylúčená. Prípadná oprava zrejmých chýb a nesprávností, ktoré vznikli pri vyhotovení ponuky je možná aj po uplynutí lehoty na podávanie ponúk;

Ponuky sa predkladajú v slovenskom jazyku a v mene EUR; obálka musí byť zreteľne označená nápisom **„Obstarávanie – neotvárať!“,** heslom obstarávania: **„Marketingové aktivity„** ako aj obchodným menom a sídlom  uchádzača.

1. **Kritériá na vyhodnotenie ponúk s pravidlami ich uplatnenia a spôsob hodnotenia ponúk:**

**Ponuky sa budú vyhodnocovať na základe kritériá najnižšej ceny v EUR vrátane DPH.** Zodpovedná osoba vymenovaná verejným obstarávateľom po vyhodnotení splnenia požiadaviek na predmet zákazky vyhodnotí ponuky z hľadiska najnižšej ceny s DPH. Uchádzačov, ktorých ponuky neboli vylúčené postupne zoradí podľa ceny od ponuky s najnižšou cenou po ponuku s najvyššou cenou, pričom ponuke s najnižšou cenou pridelí priebežné prvé miesto. Ostatným ponukám bude postupne prideľovať priebežné druhé, tretie, štvrté a ďalšie miesta. Zodpovedná osoba vykoná všetky potrebné úkony podľa zákona o verejnom obstarávaní.

1. **Pokyny na zostavenie ponuky:**

**8.1 Jazyk ponuk**

Ponuka sa predkladá v slovenskom jazyku.Doklady preukazujúce splnenie podmienok účasti uchádzačov so sídlom mimo územia Slovenskej republiky musia byť predložené v pôvodnom jazyku a súčasne musia byť preložené do štátneho (slovenského) jazyka, okrem dokladov predložených v českom jazyku. Ak sa zistí rozdiel v ich obsahu, rozhodujúci je úradný preklad do slovenského jazyka.

**8.2** **Komplexnosť ponuky**

Predmet zákazky nie je rozdelený na časti. Uchádzač predkladá ponuku na celý predmet zákazky. Uchádzačom sa nepovoľuje predložiť variantné riešenie vo vzťahu k požadovanému predmetu zákazky.Ak súčasťou ponuky bude aj variantné riešenie, variantné riešenie nebude zaradené do vyhodnotenia a bude sa naň hľadieť, akoby nebolo predložené.

**8.3 Cena**

Cena diela musí byť stanovená pre predmet zákazky vo formáte: ako cena celkom bez DPH, výška a sadzba DPH a cena celkom vrátane DPH.

Pokiaľ uchádzač nie je platcom DPH, tak na túto skutočnosť v ponuke upozorní.

Cena musí zahŕňať všetky náklady uchádzača súvisiace s výkonom danej činnosti.

* 1. **Požadujeme, aby ponuka obsahovala nasledovné doklady a údaje**:
  2. **Návrh uchádzača na plnenie kritéria na vyhodnotenie ponúk Príloha č. 1 k tejto Výzve na predkladanie ponúk.**
  3. **Fotokópia dokladu o oprávnení dodávať tovar, poskytovať službu resp. uskutočňovať stavebné práce.** U právnických osôb napr. výpis z obchodného registra, u fyzických osôb napr. výpis zo živnostenského registra (stačí fotokópia) v prípade, že uchádzač predloží ponuku na základe zákazky zverejnenej na webovom sídle verejného obstarávateľa.
  4. **Podpísanú zmluvu o dielo uchádzačom alebo ním splnomocnenou osobou na právne účely**

1. **Lehota viazanosti ponúk**: 31.12.2017
2. **Osoby určené pre styk so záujemcami a uchádzačmi: Ing. Dagmar Melotíková, tel: 0903 520 052, email:** [**dagmar.melotikova@gmail.com**](mailto:dagmar.melotikova@gmail.com)
3. **Ďalšie informácie verejného obstarávateľa:**

Spôsob výberu najvhodnejšej ponuky: Verejný obstarávateľ vymenuje zodpovednú osobu verejného obstarávateľa na vyhodnotenie ponúk.

Lehota na oznámenie víťaznej ponuky: Verejný obstarávateľ oznámi úspešnému uchádzačovi v lehote do 10 pracovných dní od vyhodnotenia ponúk, že jeho ponuku prijíma, neúspešnému uchádzačovi oznámi v lehote, že jeho ponuku neprijal.

Verejný obstarávateľ určí víťazného uchádzača za podmienok: splnil všetky podmienky účasti a ponúkol najnižšiu cenu za poskytnutie služby.

Verejný obstarávateľ si vyhradzuje právo meniť podmienky obstarávania alebo obstarávanie zrušiť v prípade ak:

* 1. ani jedna z predložených ponúk nebude zodpovedať požiadavkám stanovených v tejto výzve;
  2. sa zmenili okolnosti, za ktorých bolo toto obstarávanie vyhlásené;
  3. ponuka uchádzačov bude vyššia ako predpokladaná cena obstarávania;
  4. nebude predložená ani jedna ponuka.

Uchádzači nemajú nárok na náhradu nákladov spojených s účasťou na tomto obstarávaní.

Verejný obstarávateľ si vyhradzuje právo odmietnuť všetky predložené ponuky.

S úctou,

Emília Baranová – konateľka spoločnosti

z.p. Ing. Dagmar Melotíková, v.r.

**Prílohy:**

**Príloha č. 1** Návrh na plnenie kritérií

**Príloha č. 2** Návrh Zmluva o dielo

*Príloha č. 1:*

**Návrh na plnenie kritérií**

**“Marketingové aktivity”**

Obchodné meno spoločnosti:

Adresa sídla spoločnosti:

IČO:

DIČ:

IČ DPH:

Zastúpený:

Tel:

E-mail:

|  |  |  |  |
| --- | --- | --- | --- |
| Predmet obstarávania: | Cena celkom za dielo bez DPH: | DPH 20% | Cena celkom za dielo s DPH |
| Návrh obchodnej značky a loga produktu |  |  |  |
| Vytvorenie dizajnu obalu produktu |  |  |  |
| Internetová stránka a jej uvedenie do prevádzky |  |  |  |
| Vizitky |  |  |  |
| Infoleták |  |  |  |
| Produktové video v slovenskom jazyku a s poľskými titulkami |  |  |  |
| PR články a ich umiestnenie na internete |  |  |  |
| Cena celkom: |  |  |  |

V ................................. dňa: ..................................................

**podpis štatutárneho zástupcu**

Príloha č.2

Zmluva o dielo

uzatvorená podľa ustanovenia § 536 a násl. Obchodného zákonníka č. 513/1991 Zb. v znení neskorších predpisov (ďalej len „Zmluva“)

medzi týmito zmluvnými stranami:

Zmluvné strany:

**Objednávateľ:**

Názov: **MEBAPO s.r.o.**

So sídlom : Slovenská 13371/30, 080 01 Prešov

Zapísaný v: OR Okresného súdu Prešov, odd.: Sro, vložka č.: 33843/P

Zastúpená : Emília Baranová   
IČO : 50 644 734

DIČ: 2120405034

Bankové spojenie : Prima banka Slovensko, a.s.

Číslo účtu IBAN: SK865600 0000 0024 7641 3002

Zodpovedný verejný obstarávateľ: Emília Baranová

telefónne číslo: 0948 903 534   
e-mail: baramilka@gmail.com

(ďalej aj len „Objednávateľ“)

**Zhotoviteľ:**

**Obchodné meno:**

**Sídlo:**

Bankové spojenie:

IČO:

Zastúpený:

Kontakt:

(ďalej aj len „Zhotoviteľ“)

(Objednávateľ a Zhotoviteľ jednotlivo aj ako "Zmluvná strana" a spolu ako „Zmluvné strany“)

#### Článok I.

#### Predmet zmluvy

1.1 Zhotoviteľ sa zaväzuje vykonať pre Objednávateľa dielo v kvalite, v rozsahu a za podmienok dohodnutých v tejto Zmluve, v súlade s platnými právnymi predpismi alebo inak po vzájomnej dohode. Objednávateľ sa zaväzuje takto vykonané dielo prevziať a zaplatiť Zhotoviteľovi za vykonané dielo dohodnutú cenu.

#### Článok II.

#### Predmet plnenia

2.1 Pre účely tejto Zmluvy vymedzujú zmluvné strany dielo ako vypracovanie marketingových aktivít v rozsahu, kvalite a podmienok podľa príslušných právnych predpisov a v súlade s cenovou ponukou, ktorú zhotoviteľ predložil objednávateľovi v rámci procesu verejného obstarávania (ďalej ako „Dielo“). Dielo musí zohľadňovať všetky podstatné náležitosti podľa Operačného programu Výskum a inovácie.

#### Článok III.

**Práva a povinnosti Zmluvných strán**

3.1 Zhotoviteľ prehlasuje, že sú mu známe podmienky rozhodujúce pre vykonanie diela vrátane podmienok technických, všeobecných, kvalitatívnych a iných, vrátane požiadaviek Objednávateľa, a že plne ovláda rozsah a povahu Diela v zmysle tejto Zmluvy. Zhotoviteľ sa zaväzuje postupovať pri vykonávaní Diela v súlade s touto Zmluvou a s odbornou starostlivosťou tak, aby bolo Dielo vykonané riadne a včas.

3.2 Zhotoviteľ je povinný obstarať si všetky potrebné informácie, podklady a materiály, ak z ich povahy nevyplýva, že ich má poskytnúť Objednávateľ.

3.3 Zhotoviteľ je povinný pri vykonávaní Diela rešpektovať záujmy a zámery Objednávateľa, s ktorými ho Objednávateľ oboznámil alebo ktoré sú Zhotoviteľovi inak známe.

3.4 Zhotoviteľ je povinný bez zbytočného odkladu informovať Objednávateľa o všetkých skutočnostiach, o ktorých sa pri plnení svojich povinností podľa tejto Zmluvy dozvedel, a ktoré by mohli Objednávateľovi byť na prospech alebo mu spôsobiť škodu, a ktoré sú z hľadiska predmetu tejto Zmluvy inak dôležité, a to tak, aby mohli byť prijaté príslušné opatrenia.

3.5 Objednávateľ sa zaväzuje poskytnúť Zhotoviteľovi v primeranom rozsahu súčinnosť pri vykonávaní Diela. Objednávateľ je povinný poskytovať Zhotoviteľovi podstatné informácie potrebné pre vykonanie Diela.

3.6 Zhotoviteľ je povinný všetky podstatné náležitosti Diela priebežne konzultovať s Objednávateľom.

#### Článok IV.

**Čas plnenia**

4.1 Zhotoviteľ začne vykonávať Dielo ihneď po podpise zmluvy.

4.2 Zhotoviteľ sa zaväzuje vykonať Dielo najneskôr do 3 mesiacov odo dňa začatia vykonávania Diela.

4.3 Zmluvné strany sa dohodli, že v prípade zásahu vyššej moci (t.j. okolnosti vylučujúcich zodpovednosť), ktorá čiastočne alebo úplne bráni splneniu záväzkov Zhotoviteľa, sa termíny plnenia záväzkov predlžujú o dobu trvania vyššej moci. Zhotoviteľ je povinný bezodkladne informovať Objednávateľa o výskyte vyššej moci. Zmluvné strany sa dohodli, že následne budú spolu konzultovať vzájomne prijateľné riešenie, majúc na zreteli najmä predmet tejto Zmluvy. Udalosť vyššej moci znamená pre účely tejto Zmluvy udalosť, ktorá nastala z dôvodu, na ktorý nemá príslušná Zmluvná strana žiadny vplyv, najmä ale nie výlučne záplava, požiar, výbuch, iné prírodné živly, teroristický útok, násilie, štrajk, vzbura, sabotáž, vojna atď..

#### Článok V.

**Cena Diela**

5.1 Cena za Dielo podľa tejto Zmluvy bola stanovená dohodou Zmluvných strán na základe cenovej ponuky Zhotoviteľa, ktorá tvorí prílohu č.1 k tejto Zmluve.

5.2 Cena za Dielo podľa bodu 5.1 tejto Zmluvy je určená dohodou Zmluvných strán v súlade s ustanoveniami zákona č.18/1996 Z.z. o cenách v platnom znení, a to vo výške ............................ EUR (slovom ................................ eur) vrátane DPH za celé Dielo.

* 1. Zmluvné strany sa dohodli, že cena za Dielo je splatná do 30 dní po odovzdaní celého Diela podľa Článku VI. tejto Zmluvy.

5.4 Faktúra musí obsahovať všetky náležitosti vyžadované právnym poriadkom, pričom v prípade, ak budú absentovať formálne alebo obsahové náležitosti, je Objednávateľ oprávnený faktúru vrátiť a požadovať riadne vystavenie faktúry.

5.5 Cena za dielo sa považuje za včas uhradenú v prípade, ak v posledný deň jej splatnosti bude pripísaná na účet Zhotoviteľa uvedený v záhlaví tejto Zmluvy.

#### Článok VI.

**Odovzdanie, prevzatie Diela, vady a záruka**

6.1 Zmluvné strany sa dohodli, že Zhotoviteľ odovzdá Dielo Objednávateľovi a ten ho preberie na základe Protokolu o odovzdaní a prevzatí Diela podpísaného obidvoma Zmluvnými stranami. V protokole sa uvedie špecifikácia Diela, súpis zistených vád a nedostatkov a termíny na ich odstránenie. Objednávateľ je povinný prevziať Dielo, ktoré nemá žiadne vady alebo nedostatky, ktoré by bránili riadnemu užívaniu Diela. Protokol bude obsahovať nasledovné údaje:

* meno a priezvisko zástupcu Objednávateľa, ktorý predmet Zmluvy alebo jeho jednotlivé časti prijal,
* meno a priezvisko zástupcu Zhotoviteľa, ktorý predmet Zmluvy alebo jeho jednotlivé časti odovzdal,
* miesto, dátum a hodinu odovzdania Diela

6.2 Objednávateľ je oprávnený priebežne kontrolovať vykonávanie Diela. Ak objednávateľ zistí, že Zhotoviteľ vykonáva Dielo v rozpore so svojimi povinnosťami, je Objednávateľ oprávnený dožadovať sa toho, aby Zhotoviteľ odstránil vady vzniknuté vadným vykonávaním na vlastné náklady a Dielo vykonával riadnym spôsobom.

6.3 Dielo má vady, ak vykonanie Diela nezodpovedá výsledku určenému v Zmluve, nezodpovedá účelu pre ktorý bolo Dielo vykonané alebo nezodpovedá rozsahu, stanovenému v tejto Zmluve.

6.4 Zhotoviteľ sa zaväzuje v lehote 24 mesiacov od odovzdatia Diela Objednávateľovi odstrániť na vlastné náklady zistené vady.

#### Článok VII.

**Zmluvné pokuty, náhrada škody a odstúpenie od Zmluvy**

7.1 Objednávateľ má v prípade, ak sa Zhotoviteľ dostane do omeškania so zhotovením Diela o viac ako 7 dní nárok na zaplatenie zmluvnej pokuty vo výške 0,05 % z ceny Diela za každý, aj začatý deň omeškania.

7.2 Zhotoviteľ má v prípade, ak sa Objednávateľ dostane do omeškanie s úhradou ceny Diela o viac ako 7 dní nárok na zaplatenie zmluvnej pokuty vo výške 0,05 % z ceny Diela za každý, aj začatý deň omeškania.

7.3 Ustanoveniami o zmluvnej pokute nie je dotknutý nárok zmluvných strán na úroky z omeškania pri omeškaní druhej zmluvnej strany.

7.4 Zmluvné strany sa dohodli, že táto zmluva zaniká:

a/ písomnou obojstranne podpísanou dohodou

b/ odstúpením od zmluvy.

7.5 Odstúpenie od zmluvy je účinné dňom doručenia oznámenia o odstúpení od zmluvy druhej zmluvnej strane.

* 1. Odstúpenie od zmluvy sa nedotýka nároku na zaplatenie zmluvnej pokuty.

7.7 Zmluvné strany sa dohodli, ak jedna zmluvná strana podstatne poruší zmluvné povinnosti dohodnuté v tejto Zmluve, druhá zmluvná strana má právo odstúpiť od Zmluvy.

7.8 Zmluvné strany za podstatné porušenie tejto zmluvy považujú :

1. Omeškanie Objednávateľa s platením ceny diela Zhotoviteľovi splatnej na základe Čl.V. tejto Zmluvy viac ako 30 dní .
2. Zhotoviteľ Dielo nedokončil a je v omeškaní s dokončením Diela o viac ako 30 dní z dôvodov na jeho strane,
3. Objednávateľ opakovane napriek písomnej výzve Zhotoviteľa neposkytne Zhotoviteľovi primeranú súčinnosť.

#### Článok VIII.

**Vyhlásenia a záväzky zmluvných strán**

8.1 Zmluvné strany sa zaväzujú, že si budú poskytovať potrebnú súčinnosť pri plnení záväzkov z tejto Zmluvy a to s cieľom naplniť predmet tejto Zmluvy.

8.2 Zmluvné strany sa zaväzujú, že sa zdržia akéhokoľvek konania, ktoré by znemožnilo alebo sťažilo naplnenie predmetu tejto Zmluvy.

8.3 Zhotoviteľ vyhlasuje, že je spôsobilý na realizáciu plnenia/í uvedených v tejto Zmluve (Zhotoviteľ alebo ním splnomocnená osoba, príp. subdodávateľ), že disponuje potrebnými osvedčeniami, odbornými vedomosťami a skúsenosťami na realizáciu Diela v plnom rozsahu.

8.4 Zhotoviteľ sa zaväzuje vykonať Dielo riadne a včas, v súlade s odbornou starostlivosťou, podľa technických noriem stanovených platnými právnymi predpismi.

#### Článok IX.

**Doručovanie**

9.1 Všetky výzvy, správy alebo oznámenia podľa tejto Zmluvy budú oznamované doporučeným listom alebo emailom alebo telefónom. Ak je správa alebo oznámenie zaslané emailom alebo oznámené telefónom, musí byť potvrdené doporučeným listom, ak druhá Zmluvná strana nepotvrdí mailom jej prijatie do 3 dní, odo dňa jej doručenia a pokiaľ sa Zmluvné strany nedohodnú inak. Za deň doručenia sa na účely tejto Zmluvy v prípade doručovania aj doporučeným listom, považuje deň doručenia doporučeného listu. Za doručenú sa považuje tiež doporučená zásielka, ktorú si adresát nevyzdvihol na príslušnej pošte alebo u iného oprávneného poskytovateľa poštových, zásielkových alebo kuriérskych služieb na území celej Slovenskej republiky ani ôsmy (8.) deň po jej uložení, a to týmto dňom.

9.2 Pokiaľ Objednávateľ neoznámi Zhotoviteľovi iné údaje, budú všetky výzvy, správy alebo oznámenia určené Objednávateľovi zasielané a oznamované na:

adresu: ........

kontaktná osoba: .......

email:

telefón:

v kópii:

9.3 Pokiaľ Zhotoviteľ neoznámi Objednávateľovi iné údaje, budú všetky výzvy, správy alebo oznámenia určené Zhotoviteľovi zasielané a oznamované na:

adresu:

kontaktná osoba:

email:

telefón:

v kópii:

#### Článok X.

**Záverečné ustanovenia**

10.1 Právne vzťahy Zmluvou výslovne neupravené sa riadia ustanoveniami Obchodného zákonníka a ostatnými platnými právnymi predpismi Slovenskej republiky.

10.2 Zmluva nadobúda platnosť a účinnosť dňom jej podpisu.

10.3 Zmluva môže byť zrušená, doplnená alebo zmenená len písomnými dodatkami k Zmluve, podpísanými obidvoma zmluvnými stranami.

10.4 Táto Zmluva predstavuje komplexnú dohodu medzi Zmluvnými stranami a nahrádza všetky predchádzajúce vyhlásenia, zmluvy a dohody, či už ústne alebo písomné, týkajúce sa predmetu tejto Zmluvy.

10.5 Pokiaľ by akékoľvek z ustanovení tejto Zmluvy malo byť alebo sa malo stať neplatným alebo neúčinným, zaväzujú sa zmluvné strany toto bezodkladne nahradiť ustanovením novým, ktorého zmysel sa bude čo možno najviac blížiť zmyslu a účelu nahradzovaného ustanovenia tak, že by bolo možné predpokladať, že by ho strany boli použili, keby vedeli o neplatnosti alebo neúčinnosti ustanovenia nahradzovaného. Namiesto neplatných ustanovení tejto Zmluvy sa použijú ustanovenia Obchodného zákonníka a ostatných platných právnych predpisov Slovenskej republiky, ktoré sú svojim obsahom a účelom najbližšie obsahu a účelu tejto Zmluvy.

10.6 Zmluva sa vyhotovuje v 2 ( dvoch ) rovnopisoch. Po podpise Zmluvy obdrží každá zo zmluvných strán po 1 ( jednom ) jej rovnopise.

10.7 Zmluvné strany prehlasujú, že si Zmluvu prečítali, všetky jej ustanovenia sú im jasné a zrozumiteľné, pričom vyjadrujú ich slobodnú a vážnu vôľu zbavenú akýchkoľvek omylov, na dôkaz čoho pripájajú svoje podpisy.

V ......................... dňa ..................

objednávateľ zhotoviteľ